b'\n_START_ARTICLE_\nKoncentracijsko tabori\xc5\xa1\xc4\x8de Dachau\n_START_PARAGRAPH_\nKoncentracijsko tabori\xc5\xa1\xc4\x8de Dachau (KZ Dachau) je bilo koncentracijskem tabori\xc5\xa1\xc4\x8du v mestu Dachau ~20 km severno od M\xc3\xbcnchna. Danes je na obmo\xc4\x8dju raz\xc5\xa1irjene bavarske prestolnice. Bilo je prvi ve\xc4\x8dji tovrstni objekt nacisti\xc4\x8dnega re\xc5\xbeima. Kot preurejeno tovarno smodnika so ga odprli \xc5\xbee leta 1933.\n_START_SECTION_\nPrevzgojni zavod\n_START_PARAGRAPH_\n21. marca 1933 so ga ustanovili nacisti. Glavna pobudnika sta bila Heinrich Himmler, ki je bil takrat na\xc4\x8delnik policije v M\xc3\xbcnchnu, in Hermann G\xc3\xb6ring, kasneje drugi \xc4\x8dlovek tretjega Reicha. Tabori\xc5\xa1\xc4\x8de so takrat opisovali kot prvo koncentracijsko tabori\xc5\xa1\xc4\x8de, v katerem so \xc2\xbbprevzgajali\xc2\xab\xc2\xa0politi\xc4\x8dne nasprotnike (antinaciste). Zgrajeno je bilo na obmo\xc4\x8dju opu\xc5\xa1\xc4\x8dene tovarne streliva, severovzhodno od bavarskega mesta Dachau v ju\xc5\xbeni Nem\xc4\x8diji._NEWLINE_V prvem letu so sem zaprli okrog 4.800 jetnikov. Na za\xc4\x8detku so v glavnem zapirali nem\xc5\xa1ke komuniste, socialne demokrate in druge, ki so kakorkoli nasprotovali nacizmu. \xc4\x8cez \xc4\x8das so bili kandidati za \xc2\xbbprevzgojo\xc2\xab\xc2\xa0Jehovove pri\xc4\x8de, Romi, homoseksualci, ozna\xc4\x8deni kot asocialci in kriminalci._NEWLINE_S\xc4\x8dasoma so sem po\xc5\xa1iljali vse ve\xc4\x8d Judov. Sprva so jih zaprli, ker bi naj pripadali kateri izmed prej na\xc5\xa1tetih skupin, ali so jih zaradi manj\xc5\xa1ega prekr\xc5\xa1ka obsodili na dosmrtno je\xc4\x8do, oziroma da so svojo kazen do smrti prestali v tabori\xc5\xa1\xc4\x8du. Sledili so Poljaki, Rusi, \xc4\x8cehi, Francozi, Italijani, Jugoslovani, med njimi v veliki ve\xc4\x8dini tudi Slovenci in drugi.\n_START_SECTION_\nPreureditev v tabori\xc5\xa1\xc4\x8de\n_START_PARAGRAPH_\nV za\xc4\x8detku leta 1937 so enote SS zadol\xc5\xbeile ujetnike, da prenovijo stavbo tabori\xc5\xa1\xc4\x8da Dachau na obmo\xc4\x8dju sedanjega tabori\xc5\xa1\xc4\x8da. Jetniki so bili prisiljeni v to delo. Morali so zru\xc5\xa1iti nekdanjo tovarno streliva, bili so pod velikim psihi\xc4\x8dnim pritiskom, pogoji za delo so bili izredno slabi. Stavbe so bile zgrajene v sredini avgusta 1938, tabori\xc5\xa1\xc4\x8de je bilo bistveno spremenjeno. Delovalo je do 29. aprila 1945, ko so ga osvobodili Ameri\xc4\x8dani. Tako je Dachau postal prvo u\xc4\x8dinkovito delovno in uni\xc4\x8devalno tabori\xc5\xa1\xc4\x8de v takratnem tretjem rajhu. Bilo je tudi vzorec za vsa druga tabori\xc5\xa1\xc4\x8da. _NEWLINE_\xc5\xa0tevilo judovskih jetnikov je vedno bolj nara\xc5\xa1\xc4\x8dalo, najbolj je naraslo med 10. na 11. novembrom 1938, ko je Hitler izvedel kristalno no\xc4\x8d in zaprl 10.000 Judov. Ve\xc4\x8dina je bilo mo\xc5\xa1kih, ki so jih kasneje izselili iz Nem\xc4\x8dije._NEWLINE_Tabori\xc5\xa1\xc4\x8de je bilo del vojnega centra za vaje enot SS, kjer so razvijali uni\xc4\x8devalske in prevzgojne tehnike. To tabori\xc5\xa1\xc4\x8de je bilo za zgled in vzor vsem ostalim, ki so jih odprli kasneje.\n_START_SECTION_\nProstorska organizacija in dogajanje\n_START_PARAGRAPH_\nTabori\xc5\xa1\xc4\x8de je bilo razdeljeno v dve obmo\xc4\x8dji: o\xc5\xbeje tabori\xc5\xa1\xc4\x8de in obmo\xc4\x8dje krematorija ter \xc5\xa1ir\xc5\xa1e obmo\xc4\x8dje s tovarnami, vrtovi in drugimi obrati. Tabori\xc5\xa1\xc4\x8dna cona je zajemala 32 podolgovatih pritli\xc4\x8dnih barak. V teh so bili jetniki z razli\xc4\x8dnim statusom; v tabori\xc5\xa1\xc4\x8du so bili zaprti skoraj izklju\xc4\x8dno mo\xc5\xa1ki. Del barak je bil urejen kot hiralnica, "revir". Del prostorov je bil rezerviran za medicinske poskuse na ljudeh. Glavna pisarna je bila zaklenjena in dostopna le posebej dolo\xc4\x8denim osebam. Na dodatno ograjenem zemlji\xc5\xa1\xc4\x8du so morale biti posebna kuhinja, pralnica in drugi funkcionalni prostori._NEWLINE_Leta 1942 so krematorijsko obmo\xc4\x8dje postavili zraven glavnega tabori\xc5\xa1\xc4\x8da. Vklju\xc4\x8devalo je star krematorij z eno samo pe\xc4\x8djo in nov krematorij s \xc5\xa1tirimi pe\xc4\x8dmi, torej so eno stavbo dogradili. \xc5\xa0tevilo \xc5\xbertev v drugem krematoriju ni bilo nikoli popolnoma natan\xc4\x8dno raziskano, Nemci pa so nasprotno trdili, da ga sploh niso nikoli uporabili._NEWLINE_Tabori\xc5\xa1\xc4\x8dniki, ki so zboleli ali bili pre\xc5\xa1ibki za delo v tabori\xc5\xa1\xc4\x8du, so bili poslani na \xc2\xbbevtanazijo\xc2\xab\xc2\xa0v center blizu Linza v Avstriji, kjer jih je bilo ubitih nekaj tiso\xc4\x8d. Kaznovali so jih tudi z obe\xc5\xa1anjem._NEWLINE_Tako v Dachavu kot tudi v ostalih nacisti\xc4\x8dnih tabori\xc5\xa1\xc4\x8dih so na jetnikih izvajali medicinske poskuse. Na njih so preizku\xc5\xa1ali zdravila proti tuberkulozi, druge antibiotike, analgetike. Jetnike so pustili krvaveti, da so z njihovo krvjo lahko s transfuzijo pomagali, komur so pa\xc4\x8d \xc5\xbeeleli. Na tak brutalen na\xc4\x8din je umrlo kar nekaj jetnikov._NEWLINE_Poleti 1944 je bilo v sklopu Dachauskega tabori\xc5\xa1\xc4\x8da zgrajenih \xc5\xbee 300 manj\xc5\xa1ih tabori\xc5\xa1\xc4\x8d, ki jih je zgradilo 30.000 jetnikov, ki so delali zelo trdo, dan in no\xc4\x8d. Mnogo jih je od te\xc5\xbekega in napornega dela umrlo._NEWLINE_Bolj kot se je bli\xc5\xbeal konec vojne, bolj so nacisti pritiskali na Nemce, ki so bili proti nacizmu in jih po\xc5\xa1iljali v tabori\xc5\xa1\xc4\x8da. Sprva v lokalna, kasneje so jih na veliko preme\xc5\xa1\xc4\x8dali v Dachau. Pot je bila dolga, hrane in vode skorajda ni bilo, torej so jetniki pri\xc5\xa1li izmu\xc4\x8deni in na smrt izstradani, \xc4\x8de \xc5\xbee niso po poti umrli. V Dachau so vozili tudi zapornike iz drugih tabori\xc5\xa1\xc4\x8d.'